নোট বাতিল ইস্যুতে ফের কংগ্রেস সহ সভাপতি রাহুল গান্ধী বলেছে, কারও সঙ্গে আলোচনা না করেই প্রধানমন্ত্রী নোট বাতিলের সিদ্ধান্ত নিয়েছে। যা দেশের অর্থনীতির মেরুদ- ভেঙে দিয়েছে। নোট বাতিলের কুফল সম্পর্কে উদাহরণ হিসেবে রাহুল বলেছে, অটো মোবাইল শিল্প ১৬ বছর আগের পরিস্থিতিতে ফিরে গিয়েছে। দিল্লির তালকোটরা স্টেডিয়ামে কংগ্রেসের জনবেদনা সম্মেলনে বক্তব্য রাখতে গিয়ে রাহুল বলেছে, বিচার ব্যবস্থা থেকে শুরু করে রিজার্ভ ব্যাঙ্ক, দেশের বিভিন্ন প্রতিষ্ঠানকে দুর্বল করে দিয়েছে নরেন্দ্র মোদী। রাহুলের অভিযোগ, সরকারের সার্বিক ব্যর্থতা ঢাকতেই নোট বাতিলকে ঢাল করেছে মোদী। সে আরও বলেছে, দেশে বেকারত্ব বেড়ে গিয়েছে। মানুষ শহর থেকে পালাচ্ছে। কোনও চিন্তাভাবনা না করেই নোট বাতিলের সিদ্ধান্ত নিয়েছে মোদী। রাহুল বলেছে, প্রধানমন্ত্রী ভারতে পরিবর্তন আনার কথা বলছে। এখন তার নিজেকেই প্রশ্ন করা উচিত, গাড়ি বিক্রির সংখ্যা আচমকা কমে গেল কেন।